NETFLIXOVA SERIJA
Zamislite…
Odgovor je…
Da ste na kvizu znanja.
Uzeo sam…
I ne znate odgovor ni na jedno pitanje.
Pardon.
Strašna pomisao.
U ovom kvizu ne. Jer ovdje
možete dati netočan odgovor i opet osvojiti milijun dolara!
Totalno sam povjerovala.
To je dovoljno!
Većina kvizova testira znanje.
Ne!
Ali mi testiramo nešto posve drugo.
Nisam povjerovao.
Lagala sam. Lupetala.
Umijeće obmane.
Nisam otkrio laž.
Idemo!
Obični ljudi iz cijele Amerike…
-Imam troje divne djece. -Pokušat će uvjerljivom pričom…
Odgovor je slapovi Nijagare.
-Osvojiti nagradu. -Vjerujem.
-To! -Ajme!
I ove će sezone netko osvojiti
milijun dolara samo laganjem.
Lažem li? Doznati možete na samo jedan način.
Povjerovala sam.
Dobro došli u kviz Lažljivac!
Snimamo! Tišina, molim.
Ja sam Yousuf Kan. Imam 25 godina i iz Palo Alta sam u Kaliforniji.
Moja je strategija objašnjavanje tijeka misli
najlogičnije moguće makar odgovor bio netočan.
Budem li morao lagati, izazivači su nadrapali.
Ja sam Howie.
-Yousuf. Drago mi je. -Znam tko si.
Yousuf, doktorski studij na Stanfordu.
Baš sam to htio pitati.
Ali divno da si tako uzbuđen.
Spreman sam pričati o sebi. Znanstvenici se prodaju.
Znanstvenik si?
Na Stanfordu pripremam doktorat iz biofizike.
Prije toga u Engleskoj sam magistrirao filozofiju.
-Aha. -Studirao sam opću biologiju.
U školi sam išao na kvizove.
-Znate. -Kao da sam na brzom spoju.
Razumiješ kako ovo ide?
Govoriš mi koliko si znanja stekao tijekom obrazovanja.
-Lijep život. -Ovdje ne trebaš znanje.
Postavit ću ti niz pitanja.
Ako znaš točan odgovor,
osvojit ćeš novac i ići dalje.
Bit ćeš bliže milijunu.
Ali ako ne znaš točan odgovor,
moraš samo jednog od ovih izazivača uvjeriti da znaš točan odgovor.
Shvaćam.
Najprije ćemo upoznati izazivače.
Alison, Tony i Katie.
Vi igrate igru točnosti.
Ako mislite da Yousuf laže, izaberete opciju laž.
Ako mislite da Yousuf zna odgovor, izaberete opciju istina.
-U redu. -Spreman?
-Da. -Do milijun dolara ima deset pitanja.
Idemo.
Evo prvog pitanja, za 1000 dolara.
Prema popularnim izumima toga doba
Thomas Edison najstarijoj je djeci dao koje nadimke?
A. Krilo i Rep, B. Klik i Bljesak,
C. Šav i Vrtnja ili D. Točka i Crtica.
Dobro, potvrdio je.
Samo Yousuf sada zna je li njegov odgovor točan.
Sada nam trebaš reći odgovor.
Izazivači, pomno ga gledajte.
Gledajte te oči, gledajte to lice.
Dakle, Thomas Edison.
Bio je znanstvenik, ti si znanstvenik. Odgovori.
Odgovor je Klik i Bljesak.
Fotoaparati su se pojavili sredinom 19. stoljeća.
No Edison je onda izmislio žarulju
i njegovi daljnji izumi poboljšali su upotrebljivost fotoaparata.
Tako sam se sjetio da je odgovor Klik i Bljesak.
Malo bih se zabrinuo da je djecu nazvao Točka i Crtica.
Dakle, to je izabrao.
A pitanje za vas troje je zna li on točan odgovor.
Ili je lagao.
Dobro. Izazivači su potvrdili svoj izbor.
Onaj tko će najtočnije otkrivati istinu i laž,
na kraju Yousufove igre zamijenit će ga kao natjecatelj
i osvajat će milijun dolara.
Alison, znaš li otkriti jesi li čula istinu ili laž?
Nadam se. Imam troje djece.
Govoriš li im da ne lažu?
-Da. -Loše.
Čini se da tako neće dospjeti u kviz.
Dobro. Misliš li da je njegov odgovor bio točan?
Želim reći da.
Ali puno si govorio. Rekao si tko je Thomas Edison.
Obrazovao si nas, htio si pokazati da puno znaš o njemu.
Ali vidjela sam ti strah u očima.
Mislim da si pogađao. Mislim da si slagao.
LAŽ
Katie, što ti misliš?
Prvo, ne vjerujem ljudima.
Dakle, uvijek krećem od toga.
Drugo, rekao si da su druga imena manje uhu ugodna
nego Klik i Bljesak, ali žao mi je.
Zar su Klik i Bljesak uhu ugodna imena? Nisu.
Mislim da si slagao.
Dobro, dvoje od troje misli da si slagao.
Prije Tonyjeva odgovora, da čujemo jesi li.
Je li odgovor bio točan ili si lupetao?
Lupetao sam.
Točan je odgovor Točka i Crtica.
Dobro. I Katie i Alison točno su nanjušile tvoju laž.
Da bi nastavio, moramo čuti je li ti Tony povjerovao.
Samo jedan ti treba povjerovati da bi nastavio.
Ako je Tony otkrio da lažeš,
odlaziš kući bez ičega.
Tony.
Što si mislio o Yousufovu odgovoru?
-Oh, Yousufe. -O, ne!
-Dobro. Vidimo se. -Pozdrav.
Ah, čovječe.
Ovako. On je tako samouvjereno objasnio svoj odgovor.
Zvučao si tako obrazovano da sam ti povjerovao.
Bum! Tisuću dolara!
Ne!
Žao mi je, nisam otkrio da laže.
-Nisi otkrio? -Nisam.
Kalibriraj instrument.
Ali ovo je važno.
Osvojio je 1000 dolara, a nema pojma o čemu govori.
Izbacit će me sa Stanforda, nisam znao, a znanost je.
To pitam.
Ne znam. Jer ovo je strateška igra, kao poker.
Stanford je istina?
Yousufe, osvojio si 1000 dolara.
Devet te pitanja dijeli od milijun dolara.
Ponudit ću ti prvo od dva osiguravanja.
Ako sad osiguraš iznos, otići ćeš s najmanje 1000 dolara.
Ili ćeš riskirati da ostaneš bez 1000 dolara i čekati da iznos naraste.
Što ćeš? Osigurati iznos ili ići dalje?
Doista znam puno. Imam veliku tremu.
Ruke mi se tresu, moram se smiriti.
Zato, iako to nije iznos s kojim želim otići,
osigurat ću 1000, igrati dalje i odgovarati.
U redu. Čestitam!
Ne možeš otići s manje od 1000 dolara.
-Zaradio si 1000 dolara! -Idemo.
Evo pitanja za 10 000 dolara.
Na Floridi se svake godine održava najveća koktel-zabava na svijetu.
S kojim je sportskim događajem ta proslava povezana?
A. Fakultetska nogometna utakmica, B. turnir Udruge profesionalnih golfera,
C. NASCAR-ova utrka ili D. konjska utrka.
Gledajte ga. Primio se za ruku. Treseš se?
Hajde, reci odgovor.
Ovako. Znam da se to događa prije Orange Bowla.
I to je na Floridi.
Zato sam prilično siguran da je to to.
Dobro. Čuli ste odgovor.
Morate otkriti je li znao odgovor
ili je pokušao slagati.
Svi ste odgovorili. Počet ću od tebe, Alison.
Dobro.
Poslije prošloga pitanja imaš tremu. Loše si počeo.
Ali mislim da i dalje imaš tremu.
Dignuo si pogled pa pogledao lijevo, pokušao si nas uvjeriti
kako znaš da je to Orange Bowl, ali ipak mislim da lupetaš.
A to je vrlo loše dvaput zaredom. Žao mi je.
-Yousufe. -Da.
Alison ti ni ovaj put ne vjeruje.
Prvi je put imala pravo. Reci joj ima li i sada.
Nažalost, Alison, znao sam odgovor. Imao sam pravo.
Bum! 10 000 dolara.
Katie i Tony mislili su da govoriš istinu.
Nakon dva pitanja vodi Katie.
Njušim to!
Yousufe, imaš 10 000 dolara.
Možeš sada otići s 10 000 dolara.
Ali reći ću ti još nešto.
Osigurao si 1000 dolara.
Dat ću ti drugu priliku.
Ali tu priliku možeš iskoristiti
tek tri razine iznad prvog osiguravanja.
U redu.
A to će biti na 50 000 dolara. To će ti biti posljednje osiguravanje.
U redu.
Želiš li otići s 10 000 dolara ili pokušati osvojiti 25 000?
Znaš, dosad sam se zagrijavao.
Malo imam tremu, ali već je lakše, nastavit ću.
-Idemo. -Može!
-Idemo! -Idemo dalje!
Idemo. Evo pitanja za 25 000 dolara.
Deklaracija o nezavisnosti čuva se u hermetičnoj kutiji
ispunjenoj kojim inertnim plinom koji čuva papir i tintu?
A. dušikom, B. argonom,
C. fluorom ili D. ugljičnim monoksidom.
Još ne možeš jednom rukom?
Pokušavam te smiriti.
Dobro. Reci im odgovor.
Ovo nije bilo teško riješiti.
Prvo, već sam znao da je argon.
Ali već riječ inertan govori sve.
Argon je jedini plemeniti plin. Jednostavno.
Dobro.
-Tony. -Hej.
Što kažeš na odgovor?
Slušaj, cijelo sam vrijeme na tvojoj strani.
Ali lažeš. Evo kako znam.
Došao si na podij i sav si bio…
I pogledom si šarao amo-tamo.
Sam si sebi prvo pričao priču.
Zato, apsolutno nam prodaješ maglu.
Taj profesorski izgled i dolčevita kod mene ne pale.
U srednjoj sam išao na kvizove.
Znanost, povijest, zemljopis. To treba znati.
Ali to bi mogla biti strategija.
Ako mi lažeš kad te pitam što radiš u životu.
Kako znam govoriš li istinu?
-Nastavi me ispitivati. -Reci mu ima li pravo.
Tony, žao mi je. Potpuno si pogriješio.
-Točno sam odgovorio. Znanost! -Bravo!
-Daj! -Bravo.
To je moj odgovor.
Da, bravo, jer točnim se odgovorom penje za još korak.
I upravo si zaradio 25 000 dolara.
Alison i Katie, opet ste točno pogodile.
Dobro, Yousufe. Možeš sada otići s 25 000 dolara.
Ili idemo na iduće pitanje, koje vrijedi 50 000 dolara.
Ako dođeš do 50 000 dolara, možeš ih osigurati.
Što ćeš? Uzeti 25 i ići kući ili osvajati 50?
Htio bih osvajati 50.
-To! -Htio bi osvajati 50.
U redu. Evo pitanja za 50 000 dolara.
Legenda kaže da je Richard Nixon nosio
kovčeg Louisa Armstronga kroz carinu
i bez svoga znanja nešto prokrijumčario u SAD. Što?
A. 400 000 dolara, B. mlado komodskoga varana,
C. kilogram i pol marihuane ili D. dva koluta rijetkog sira.
Dobro. Reci im odgovor.
Sjećam se toga. Komodski varan.
Sjećam se toga. Vraćao se iz Tokija.
Strogo uzevši, komodski varan bio je invazivna vrsta.
Proširio se na velik dio Istočne obale nakon što se Nixon vratio u SAD.
Smiješiš se.
Trebao sam se samo malo smiriti. Sad sam dobro.
-Samopouzdanje mi se vraća. -Da.
Vraća se.
Dobro.
Katie.
-Da. -Što misliš?
Mislim da sam pročitala znakove koji te odaju.
Kada znaš odgovor, glavom kimaš ili odmahuješ
dok čitaš odgovore.
Kad slučajno pogodiš odgovor,
ne ideš u detalje jer ga ne znaš objasniti.
A kada pogriješiš, ideš u širinu. Spominješ priču koje se sjećaš.
Ovaj si put lupetao.
Zato sam odabrala laž.
Možda ima strategiju i mijenja je iz pitanja u pitanje. Tony.
-Da. -Što misliš o odgovoru?
-Bože mili, pomozi. -Ma zovi me Howie.
Sigurno su te već nazivali Bogom.
Dok si gledao odgovore, osjetio sam da nisi baš siguran.
I onda, dok si navodio pogrešan odgovor,
govorio si kao da bi to svi trebali znati.
I smješkao si se, kao da sam sebe pokušavaš uvjeriti
da nam govoriš istinu.
Zato kažem da si lagao.
Nemoj ti meni. Lagao si, da.
Dobro.
Katie kaže da lažeš, Tony kaže da lažeš.
Jesi li lagao?
Lagao sam.
U redu.
Točan je odgovor kilogram i pol marihuane.
Dvije laži. Ako je i Alison izabrala laž,
sada ideš kući.
Osigurao si 1000 dolara pa bi toliko dobio.
Ali ako ti je Alison povjerovala, možeš osvojiti 50 000 dolara.
Alison, što misliš?
Vidjela sam pitanje, vidjela sam kako gledaš pitanje.
Odmah sam pomislila da ne znaš odgovor.
A onda si počeo pričati
kako se vraćao iz Japana i donio komodskoga varana.
Dvoumila sam se.
Ali odlučila sam se za to da govoriš istinu.
-Idemo dalje! -To!
Eto ga! 50 000 dolara.
Na 50 000 dolara si. Tri razine iznad, kako smo rekli,
imaš priliku za drugo osiguravanje.
Osiguravam, Howie.
-Lovu u banku! -Pedeset tisuća!
Zajamčen ti je iznos od 50 000 dolara.
-Bum! -Idemo!
Kući nosiš velik iznos. Idemo dalje. 75 000 dolara.
Evo pitanja.
Što je dječji pisac Roald Dahl kratko radio u djetinjstvu,
a što je možda bilo nadahnuće za slavnu knjigu?
A. brao borovnice, B. pomagao mesaru,
C. bio kušač čokolade ili D. postavljao zamke za zečeve.
-To lice svašta pokazuje. -Žao mi je.
Za iduće pitanje neće biti reakcije!
Odgovori.
Napisao je Charlieja i tvornicu čokolade.
To je znanje za kvizove. Pamtiš imena knjiga,
pisaca, sadržaj, pisce, likove, pisce.
Kušao je čokoladu. Jasno!
-Aha, shvaćam što radi. -Shvaćaš?
-Shvaćam što radiš. -Ulazim u zonu!
Možda ti je krenulo, no ne budi bahat.
-Tako novac utječe na čovjeka. -Objasni smiješak.
-Kušao je čokoladu! Svi znamo. -Čokolada.
Tako je. I osvajaš 75 000 dolara.
Što se izazivača tiče, svi ste mislili da Yousuf govori istinu.
Zapamtite, tko ima najviše točnih odgovora,
ako on ispadne ili ako dođe do milijun dolara,
idući postaje natjecatelj.
Dobro. Pogledaj ovo, Yousufe. Osvojio si 75 000 dolara.
Na pola si puta do milijun dolara.
Super.
Možeš otići. Nema više osiguravanja.
Možeš sada otići sa 75 000 dolara.
Možeš me pozdraviti i otići kući. To ti je zajamčeno.
Ako ostaneš, iduće pitanje vrijedi 100 000 dolara.
Ako ne znaš odgovor, slažeš i pročitaju te,
otići ćeš s 50 000 dolara.
Što ćeš? Otići sa 75 ili pokušati osvojiti 100?
Nastavit ću. Dobro sam.
Evo idućega pitanja.
U album s duetima iz 2021. gitarist Nate Mercereau uvrstio je
jezivo zujanje koje znamenitosti iz SAD-a?
A. brane Hoover, B. Svemirske igle, C. Gateway Archa ili D. mosta Golden Gate?
Kaže da je u zoni, ali još drži taj prst.
Yousufe, reci nam odgovor.
Iz dva razloga znam odgovor. S tatom sam bio na brani Hoover.
Vodič nas je uputio da šutimo da bismo čuli zujanje.
I, po strukturi Svemirske igle, Gateway Archa i mosta Golden Gate,
nijedan ne bi mogao dovoljno vibrirati da proizvede zujanje.
Svemirska igla, visoka. Gateway, tanak.
Na Golden Gateu sam bio. Slušajte. Ne čuje se jezivo zujanje, čuju se auti.
Dobro. Počnimo od Katie.
Do sada te svaki put točno pročitala.
Katie.
Ovako. I ja sam bila na brani Hoover.
I da, kažu ti da šutiš i slušaš zujanje.
Ali meni je to zujanje bilo veoma ugodno.
Ugodna pjesma.
Vidim da piše „jezivo”. To mi nije isto što i „ugodno”.
Zato sam zaključila… I opet si previše objašnjavao.
Poslušala sam intuiciju i kažem da lažeš.
Tony?
Svakako laže. Evo zašto.
Kad je siguran u sebe, spaja ruke i ide ovako.
Sve to radi. Ali ovaj put nije.
Kotačići su se okretali da nešto smisli.
-Kotačići. -Da.
Jasno je da si lupetao.
Dobro. Pitam tebe, Yousufe.
Jesi li znao odgovor ili si lupetao? Reci.
-Lupetao sam. -Naravno.
U redu. Točan je odgovor most Golden Gate.
Svašta. Iz San Francisca sam, nitko to ne spominje.
Dakle, ako Alison misli da si lagao,
odlaziš s 50 000 dolara.
Ali ako ti je povjerovala, osvojio si 100 000 dolara.
Alison?
Već smo imali dvije laži i moj je odgovor bio odlučujući.
Pogledala sam te u oči i dvoumila se i povjerovala ti.
Moram reći da se ovaj put uopće nisam dvoumila.
Odmah sam znala da lažeš.
Tri laži! Eliminiran si.
-Odlazim. -Prvo ti želim zahvaliti.
Ne, doista. Šalimo se i zabavno nam je.
-Kviz je zabavan. -Jest.
I 50 000 dolara!
Osvojio je 50 000 dolara, a pola odgovora nije znao!
Mrak.
Različiti ljudi vole pričati priče.
-Prerada kanabisa. -Zrakoplovni inženjer.
-Posudba glasa. -Producentica radijske emisije.
Istražitelj prijevara.
Bio sam u kultu.
Tko će uspjeti osvojiti milijun dolara?
Idući natjecatelj koji će pokušati osvojiti milijun dolara
jer ima stopostotnu točnost u odgovaranju bit će Katie!
Srce mi je u grlu, želudac mi je negdje kod tankog crijeva.
Na natjecateljskom je mjestu. A to zapravo nije mjesto.
Moja je strategija pretjerivati, biti dražesna, slatka.
Imaš tremu?
Pa, imam.
Radim u politici. Okružena sam lažima.
Učila sam od najboljih. Mislim da će mi to pomoći.
Pozdravimo Katie.
-Zdravo, Katie! -Zdravo.
-Kako si? -Dobro.
Reci nešto o sebi.
Pa, živim u New Yorku.
-Dobro. -I…
Volim New York. Zapišite to. Dobra ideja za naljepnicu za aute, zar ne?
Volim New York.
Možda sa srcem?
-Vrlo originalno. -Hvala.
Često sam mijenjala posao.
Sad imam tvrtku za komunikacije.
Pomažemo tehnološkim tvrtkama, neprofitnim udrugama i slično.
To radimo.
Lažeš li često?
Pa, mislim da je iskrenost temelj uspješne komunikacije.
Ovdje ne.
Dobra sam katolkinja, školovali su me.
Amen.
Netko gore mogao bi se ljutiti ako previše lažem.
Zato… Pokušavam ići ispravnim putem.
Dobro. Ovo su tvoji izazivači.
Imamo Alison i Tonyja.
I imamo novu izazivačicu Ellyn.
Reci mi nešto o sebi.
Iz New Jerseyja sam.
I imam podcast.
O čemu je?
Stvarni zločini.
-Važna tema. -Da.
-Čitam te, Katie. -Dobro.
Ovo je skala iznosa.
Svaki odgovor, ako ti netko povjeruje ili si točno odgovorila,
približava te milijunu dolara.
Jesi li spremna početi za 1000 dolara?
Nego što.
Evo prvoga pitanja.
Suprotno uvriježenom mišljenju,
hrđa na hrđavom čavlu ne uzrokuje koju bolest?
A. mononukleozu, B. tetanus, C. salmonelu ili D. koleru.
Dobro.
Savjetujem da je odmah počnete proučavati.
Izgleda li kao da zna odgovor?
To je to. Potvrdila si odgovor. Da ga čujem.
Moj je odgovor B. tetanus.
Zašto znam da je odgovor tetanus?
Nije bio čavao nego hrđava spajalica.
Imali smo spajalice na tepisima.
U staroj kući iz 1950-ih, u Phillyju.
Nagazila sam spajalicu koja je virila iz tepiha.
Mama je odmah zajaukala da ću dobiti tetanus.
-Pa smo išli liječniku. Na injekciju. -Njima reci, ne meni.
Tetanus. Doživjela sam.
Glupo sam pokušala dobiti tetanus.
-Dobro. To je tvoj odgovor. -Da.
Je li išta od toga istina?
Je li se nečim otkrila?
Je li odgovarala sigurno?
Jeste li primijetili neki pokret tijelom ili očima?
To je ovdje ključno.
Počet ću od…
Ellyn.
-Sviđa mi se taj stajling knjižničarke. -Hvala.
Pomišljam da mnogo znaš o znanosti.
-Ali… -Završila sam fiziku, dakle…
Ta priča…
Ne znam. Malo mi se činilo
da je sve to umjetno.
Zato ću reći da lažeš.
Malo si oštra.
Jesi li zbog ičega u njezinu ponašanju ili načinu govora
zaključila da je to laž?
Da, malo se razmahala rukama.
Dobro, Katie.
Jesi li rekla istinu ili si lagala?
Rekla sam istinu. Nagazila sam na spajalicu.
-I dobila sam tetanus. -To!
Tisuću dolara.
Nije bilo zabavno. Nisam uživala.
Osvojila si 1000 dolara. Rekla si istinu. Točno si odgovorila.
Jesi li joj povjerovao?
-Jesam. -Jesi, Tony?
Tony jest. A ti, Alison?
Bome jesam, Howie.
Dobro. Dakle, vi to igrate.
-Hvala. -Nisi pogodila.
-Oni su pogodili. -Da.
Dakle, trudi se biti točna. Nije ti cilj nju izbaciti.
Nego sebe ubaciti.
-Da. -Ali zgodno si to izvela.
No pogrešno.
Jedan odgovor, 1000 dolara, točno.
Možeš odmah upotrijebiti prvo osiguravanje.
Ali ako sad ne osiguraš,
možeš nastaviti i osigurati veći iznos
tako da ti pri odlasku on bude zajamčen.
Zato te pitam ovo.
Prihvaćaš li ponudu… Pardon, krivo!
-Stare navike. -Dobra fora.
-Pardon. Gdje sam stao?
Dobro. Što ćeš?
Osigurati iznos sada ili čekati?
Voljela bih da nisam uzalud letjela.
Zato osiguravam soma.
-Da si zajamčim 1000 dolara. -To!
To je jedna fina večera u New Yorku. Znate kakve su cijene.
-Divota. -Dobro. A sada 10 000 dolara.
Evo pitanja.
Na što se u UK-u misli kad se kaže
„Jesi za malo ‘I, kako tata?’”
A. opijanje, B. izvođenje zločina,
C. vjetrove ili D. spolni odnos.
Potvrdila je odgovor. Katie, odgovori.
U redu. Dakle, odgovor je D. spolni odnos.
Kako znam? Opet je vrijeme za anegdotu.
Radila sam u jednoj tvrtki u UK-u.
Išli smo u London na druženje.
I razgovarali smo o svačemu. O napijanju, jasno.
O spolnom odnosu, jasno.
Ali vjetrove i zločin nismo spominjali.
Čula sam za „I, kako tata?”
Prilično sam sigurna da nije opijanje pa sam izabrala D. spolni odnos.
Dobro. Neću prvo pitati izazivače nego tebe, Katie.
Reci im je li točno.
Točno je, da.
Osvojila si 10 000 dolara!
-Točno! -Hvala, Britanijo!
Svi ste pogodili da Katie govori istinu.
-Imaš li bolju polovicu? -Nemam.
Sama sam, bolno sama.
-Razumijem. -Trebaš razgovor?
-Znam kako je to. -Ne znaš laže li.
Osjetila sam istinitu bol.
Moram reći.
Kad si sam,
baš se tako osjećaš, ježeno sam. Osjetio sam to.
Idemo.
Iduće pitanje vrijedi 25 000 dolara.
Rekla si da bi se isplatilo i da si doletjela radi tisuće.
-Već imaš deset puta više. -Deset letova.
Da. Jesmo li… Nismo ti mi platili put?
-Ma jeste. -Dobro, u redu.
Nije ovo Hulu, Netflix je.
U redu. Što ćeš? Ideš na 25 000? Ili ćeš uzeti deset?
Mislim da njujorškim muškarcima ne bih bila zanimljiva s 10 000.
Sudeći po prošlosti.
Idem na 25 somova radi svog ljubavnog života.
-Dobro. -To!
Možeš osvojiti 25 000 dolara.
Za samce posvuda!
Dobro. Evo pitanja.
Što stručnjaci preporučuju da učinimo
u slučaju napada medvjeda u Nacionalnom parku Yellowstone?
A. stojimo mirno, B. glasno pjevamo dok bježimo,
C. trčimo prema njemu, D. vičemo i mašemo rukama.
Razmaš… Reci.
-Razmašemo se. -Da.
Eto. Odgovori na pitanje, potvrdi ga.
Potvrdila ga je.
-Sviđa mi se to kameno lice. -Samo ona zna ima li pravo.
Sada ćeš nam reći odgovor, a mi ćemo te promatrati.
Gledat ćemo te i slušati.
I otkrivati znaš li doista odgovor ili lažeš.
To je vaš zadatak.
A ja ću iz zabave. Odgovori, hajde.
Odgovor je opet D.
Bila sam izviđačica.
Jasno da smo tijekom obuke spomenuli to mahanje rukama.
Srećom, kad sam s obitelji išla u Yellowstone,
ponovili su nam tu lekciju. Tako da sam je čula dvaput.
Više puta u izviđačicama. Viči i maši rukama.
Da budeš velik i prestrašiš medvjeda.
-Katie. -Da.
Prvo opet reci ti. Jesi li rekla istinu?
Ili si lupetala?
Lagala sam. Lupetala.
Točan je odgovor stajati mirno, potpuno suprotno.
Da.
Znala si da nisi znala.
Pa, suzila sam izbor na ta dva odgovora.
-Pogađala si. -Da.
Smijem li reći? Promatrao sam te.
I činilo se da znaš što govoriš. Ali nije važno što ja mislim.
Samo jedna…
-Da. -Jedna osoba trebala je povjerovati.
Počet ću od Tonyja.
-Čuo si što je rekla. -Jesam.
Reci što si mislio o odgovoru.
Katie je teško pročitati.
Dobila me, Howie. Povjerovao sam joj.
-Kad je rekla za izviđačice. -Eto!
I bila sam izviđačica.
-Povjerovao je! -Jesam.
Osvojila si 25 000 dolara.
Vidiš?
Želite li znati tko vodi kao kandidat za natjecatelja?
-Ako sam ja, želim znati. -Ne želite znati?
-To je stresno. -Ne želite znati?
Ipak ćeš nam reći?
Ne, o vama ovisi. Ne želite.
Negdje će već napisati.
Negdje piše. Ne znam gdje jer to poslije dodaju.
Neće sada napisati, naknadno će.
Dobro. Osvojila si 25 000 dolara, mlada damo.
Možeš otići s 25 000 dolara. Ali evo što ću ti ponuditi.
Ako želiš ostati,
možeš opet osigurati iznos.
Na 50 000 dolara.
Moraš odgovarati na još jedno pitanje da bi došla do toga.
Imaš 25 000 dolara. Sada možeš otići.
Što za tebe znači 25 000 dolara?
Mnogo. Kao što si rekao,
u New Yorku je život skup. Nemam rolete.
Na prozorima su ručnici.
-Zbilja? Ručnike ondje držiš? -Da.
Susjedi te sigurno vole poslije tuširanja.
Pa, ljudi su svašta vidjeli, da.
Dobro. Što ćeš?
Ne bih se bunila da odem s 1000 dolara, ali s 50! To bi bilo ludo.
Pokušat ćemo još bar jedanput.
-Pokušat ćemo. -Katie!
To, Katie!
Upravo si odbila 25 000 dolara. Odbila.
Kockaš se s 50 000 dolara.
Ako ne uspiješ, ideš kući sa samo 1000 dolara.
Da, gospodine.
Dobro. Evo pitanja.
Zbog prvobitne namjene
Levi Strauss džepić na prednjici traperica zove…?
A. džep za ključeve, B. džep za upaljač,
C. džep za sat ili D. džep za olovku.
Potvrdi odgovor.
Potvrdila je. Reci nam odgovor.
Dobro. Odgovor je C.
Radim s Levi'som.
Svako jutro pišem jutarnji izvještaj za cijelu tvrtku.
Moram znati sve o Levi'su.
Znam kad su osnovani, koje su najstarije traperice.
Nedavno su ih našli u gradiću u Kaliforniji.
Dakle, apsolutno je C. džepni sat.
-Dobro. -Da.
Što kažeš na to?
-Zanimljivo je. -Ne, to je retoričko pitanje.
Ne želiš odgovor?
Morate potvrditi odgovore.
Mislite li da zna o čemu govori? Ili je izmislila priču?
Je li netko išao tražiti zlato u Kaliforniji i našao najstarije levisice?
-Skuplja li hlače? -Nemam hlače. Zabavna činjenica.
Pa, činjenica je. Mi ćemo reći je li zabavna.
Meni je zabavna.
Dobro. Može mnogo osvojiti. Alison, što misliš?
Mislim da si baš previše objašnjavala.
„Radim za Levi's, pišem jutarnji izvještaj, ja to znam.”
Ubaciš vijest koju smo svi pročitali. I ja sam čitala taj članak.
Zato…
Moram reći kako mislim da si lagala.
Previše si se trudila i odvlačila nas
od činjenice da ne znaš odgovor.
Tony, što misliš?
Proučio sam je.
I kažem da laže.
Mislim da je njezina strategija stajati potpuno stoički
zato što ne zna odgovor.
Potvrdi ga i samo stoji.
Razmišlja što će nam reći.
I kao da zna ama baš sve.
Ne možeš znati sve. Ja se razumijem u modu.
Ali ne znam ništa o Levi'su. Zato kažem da lažeš.
Ellyn, što ti misliš?
Volim te. Ali to je bilo…
Ta sveopća razmahanosnost.
Nova riječ, pratite me.
Ali kažem da lažeš.
Ako si imala pravo, posut ćemo se pepelom.
Želim da osvojiš taj novac, ali kažem da lažeš.
Ovako. Ako si pogriješila, a znaš jesi li, odlaziš.
Još ćeš se približiti milijunu samo ako imaš pravo.
I?
Zna li Katie o čemu govori?
Je li slagala?
Je li rekla istinu?
Zapamtite, sada može dobiti 50 000 dolara.
Je li za nju kraj ili ima šansu osvojiti milijun dolara?
Doznat ćemo u idućoj epizodi kviza…
Lažljivac!
Prijevod titlova: Vida Živković